विश्वविद्यालय के कला व विज्ञान संकाय के अधिकतर विभागों के गेट और उसकी दीवारों पर पिछले एक सप्ताह से चुनाव लड़ने के इच्छुक छात्रों की ओर से होर्डिग्स लगाई जा रही है. इतना ही नहीं कई छात्रों ने तो रसायन विज्ञान विभाग, अर्थशास्त्र विभाग व उर्दू विभाग की दीवारों को ही पोस्टर से पाट दिया है. जिसे विश्वविद्यालय प्रशासन ने अवैध बताते हुए ऐसे छात्रों से होर्डिग्स व पोस्टर को हटाने को कहा था. जिसकी अंतिम समय सीमा 24 अगस्त तक निर्धारित की गई थी.